62021CO0450_INF
Ordonanța Curții (Camera a șasea) din 18 mai 2022 – Ministero dell’istruzione (Card electronic)
(Cauza C‑450/21) (
1
)
„Trimitere preliminară – Articolul 99 din Regulamentul de procedură al Curții – Politica socială – Directiva 1999/70/CE – Acord‑cadru privind munca pe durată determinată, încheiat între CES, UNICE și CEEP – Clauza 4 alineatul (1) – Principiul nediscriminării – Noțiunea «condițiile de încadrare în muncă» – Indemnizație acordată în vederea susținerii formării continue a cadrelor didactice și îmbunătățirii competențelor lor profesionale”
1.
Politica socială – Acordul‑cadru cu privire la munca pe durată determinată, încheiat între CES, UNICE și CEEP – Directiva 1999/70 – Domeniu de aplicare – Persoană angajată de minister în calitate de cadru didactic – Includere
[Directiva 1999/70 a Consiliului, anexă, clauza 3 alineatul (1) și clauza 4 alineatul (1)]
(a se vedea punctele 30-32)
2.
Politica socială – Acordul‑cadru cu privire la munca pe durată determinată, încheiat între CES, UNICE și CEEP – Directiva 1999/70 – Interzicerea discriminării lucrătorilor pe durată determinată – Condiții de încadrare în muncă – Noțiune – Indemnizație acordată în vederea susținerii formării continue a cadrelor didactice și a ameliorării competențelor lor profesionale – Includere
[Directiva 1999/70 a Consiliului, anexă, clauza 4 alineatul (1)]
(a se vedea punctele 33 și 35-38)
3.
Politica socială – Acordul‑cadru cu privire la munca pe durată determinată, încheiat între CES, UNICE și CEEP – Directiva 1999/70 – Motive obiective care justifică o diferență de tratament – Noțiune – Criterii care trebuie avute în vedere – Indemnizație acordată personalului didactic permanent al ministerului, prin intermediul unui card electronic, în vederea susținerii formării continue a cadrelor didactice și a ameliorării competențelor lor profesionale – Excludere a personalului didactic angajat pe durată determinată de la beneficiul acestei indemnizații – Inadmisibilitate
[Directiva 1999/70 a Consiliului, anexă, clauza 4 alineatul (1)]
(a se vedea punctele 45-48 și dispozitivul)
Dispozitivul
Clauza 4 alineatul (1) din Acordul‑cadru privind munca pe durată determinată, încheiat la 18 martie 1999, care figurează în anexa la Directiva 1999/70/CE a Consiliului din 28 iunie 1999 privind Acordul‑cadru cu privire la munca pe durată determinată, încheiat între CES, UNICE și CEEP, trebuie să fie interpretată în sensul că se opune unei reglementări naționale care rezervă doar personalului didactic permanent al Ministerul Educației, iar nu și cadrelor didactice angajate pe durată determinată de acest minister, beneficiul unui avantaj financiar în valoare de 500 de euro pe an, acordat în vederea susținerii formării continue a cadrelor didactice și a îmbunătățirii competențelor lor profesionale, prin intermediul unui card electronic care poate fi folosit pentru achiziționarea de cărți și manuale, inclusiv în format digital, de publicații, de reviste utile pentru menținerea nivelului profesional, de materiale și programe informatice, pentru înscrierea la cursuri de îmbunătățire și de calificare a competențelor profesionale, la cursuri de licență, de masterat, specializat sau de ciclu unic, legate de profilul profesional, ori la cursuri de ciclul al treilea sau la programe de masterat universitar legate de profilul profesional, pentru a asista la reprezentații teatrale sau la proiecții cinematografice, pentru a avea acces în muzee, la expoziții, la manifestări culturale sau la spectacole live, la alte activități de formare, precum și pentru achiziționarea de servicii de conectivitate cu scopul de a și îndeplini obligația de a efectua activități profesionale la distanță.
(
1
)	JO C 422, 18.10.2021.